TV-gids Donderdag 12 Maart 2015
JY LEES NOU TV-gids Donderdag 12 Maart 2015
17:30 Fiësta (kykNET): Die Stellenbosch Internasionale Kamermusiekfees is ’n unieke gebeurtenis. Thoms Erlank, een van die organiseerders, is vandeesweek ons gas-aanbieder.
18:30 Villa Rosa (kykNET): Stef se plan om Nico te ontmasker vorder goed, maar dan loop dinge skeef. Fritz probeer tevergeefs om vir Anthony te verduidelik hoekom hy bekommerd is oor sy en Maryke se verhouding.
18:30 7de Laan (SABC2): Herman verwag ’n spesiale gas. Paula besef met ’n skok dat sy brandarm gaan wees sonder Altus.
19:30 Binnelanders (kykNET): Nigel laat harde woorde val oor Okkie en die trollie, en Daleen besluit om in te gryp in die troue. Delia en Gideon se verhouding neem ’n nuwe wending. Bea dwing Jan om met Morné oor Kana te praat.
20:00 Bravo! (kykNET): Ons begin by die Woordfees op Stellenbosch en sit aan by die Lang Tafel. Ons gaan na een van die repetisies van die regisseur Christiaan Olwagen se nuwe toneelstuk, Son, Maan en Sterre. En dan sien ons wat het op die rooi tapyt en agter die skerms by vanjaar se Fiësta-pryse gebeur.
20:30: Koekedoor (kykNET): Koekedoor skop dramaties af met ’n kombuis wat gons van glitzy gebak-persoonlikhede, gebak-ghoeroes, koekontwerpers, meesterbakkers en die pronkgebak wat hul handtekening dra. Van ‘n outydse karringmelk-sjokoladekoek met bladgoud; ‘n suurlemoen- papawersaadkoek met oblietjie-skywe; ‘n glutenvrye rumkoek met rum-botterroom, geroosterde klappe en labneh met mango vir die manne; uie en geroosterde knoffel tarte tatin met spek-en-eierroomys; ‘n spiraal-groentetert met ‘n kaaskors; en kraakbrood gemaak van antieke graan, gegeur met blare en kruie. ‘n Aarde wortelkoek met geroosterde groente eer een van Huisgenoot se gewildste koeke ooit, terwyl die smake van Frankryk en Suid-Afrika bymekaarkom in ’n sponskoek van botterskorsie en speserye. Gaste is Carmen Niehaus, Callie Maritz, Herman Lensing, Wade van der Merwe, Daleen van der Merwe, Vicky Gurovich, Jacques Erasmus, Johnny Hamman, Fritz Schoon en Katrien van Zyl.